КЛАСИФИКАЦИЯ: [НИВО 1] TLP:GREEN



**ЗАПОВЕД**

**№ ОКД-19-02-3**

**В. Търново, 25.08.2023 г.**

На основание чл. 32, ал. 1 от Закона за администрацията, чл. 7, ал. 1, т. 1 и 2, и ал. 2 от Устройствения правилник на областните администрации, с цел повишаване на нивото на здравеопазване и подобряване на комуникацията в сферата на здравеопазване на територията на област Велико Търново и с оглед настъпили промени в състава на Областна администрация Велико Търново

**О П Р Е Д Е Л Я М**

**СЪСТАВ НА ОБЛАСТЕН КОНСУЛТАТИВЕН СЪВЕТ**

**ПО ЗДРАВЕОПАЗВАНЕ**

**ПРЕДСЕДАТЕЛ:** ИВАЙЛО ЗДРАВКОВ - ОБЛАСТЕН УПРАВИТЕЛ

**ЗАМ. ПРЕДСЕДАТЕЛ:** Д-Р ЕВГЕНИЯ НЕДЕВА – ДИРЕКТОР НА РЗИ ВЕЛИКО ТЪРНОВО;

**СЕКРЕТАР:** ЦАНКО СТЕФАНОВ – главен експерт, дирекция „Административен контрол, регионално развитие и държавна собственост“.

**ЧЛЕНОВЕ:**

1. Представител на Регионална здравна инспекция – Велико Търново;
2. Ръководител на Районна здравноосигурителна каса – Велико Търново;
3. Председател на РК на Български лекарски съюз – Велико Търново;
4. Председател на РК на Български зъболекарски съюз;
5. Представител на РК на Българската асоциация на професионалистите по здравни грижи;
6. Представител на представителните организации за защита на правата на пациентите;
7. Управител на МОБАЛ „Д-р Стефан Черкезов“ АД – Велико Търново;
8. Управител на МБАЛ „Св. Иван Рилски“ ЕООД – Горна Оряховица;
9. Управител на МБАЛ „Д-р Д. Павлович“ ЕООД – Свищов;
10. Управител на МБАЛ – Павликени ЕООД;
11. Представител на Регионален съвет на КНСБ;
12. Представител на СРС „Подкрепа”;
13. Кмет на община Велико Търново;
14. Кмет на община Горна Оряховица;
15. Кмет на община Елена;
16. Кмет на община Златарица;
17. Кмет на община Лясковец;
18. Кмет на община Павликени;
19. Кмет на община Полски Тръмбеш;
20. Кмет на община Свищов;
21. Кмет на община Стражица;
22. Кмет на община Сухиндол.

Областният консултативен съвет по здравеопазване към Областния управител на област Велико Търново е орган за осъществяване на координация, консултация и сътрудничество на областно равнище при разработване и провеждане на политика в системата на здравеопазването.

Основни цели на дейността му са повишаването на нивото на здравеопазване и подобряване на комуникацията в сферата на здравеопазването на територията на област Велико Търново.

Организацията на дейността на Областния консултативен съвет по здравеопазване се осъществява по реда на утвърден Правилник за устройството и дейността на Областен консултативен съвет по здравеопазване .

Настоящата заповед отменя Заповед № ОКД-19-02-1/20.02.2023 г. на Областен управител на област Велико Търново.

Копие от заповедта да се връчи за сведение и изпълнение на заинтересованите лица.

**ИВАЙЛО ЗДРАВКОВ** (П)

*Областен управител на*

*област Велико Търново*